laion/Wikipedia-Exotic huggingface dataset:
এমিলি শেঙ্কল

এমিলি শেঙ্কল (২৬ ডিসেম্বর ১৯১০ – মার্চ ১৯৯৬) সুভাষচন্দ্র বসুর পত্নী কিংবা সাথী, ছিলেন। Gordon comments: "Although we must take Emilie Schenkl at her word (about her secret marriage to Bose in 1937), there are a few nagging doubts about an actual marriage ceremony because there is no document that I have seen and no testimony by any other person. ... Other biographers have written that Bose and Miss Schenkl were married in 1942, while Krishna Bose, implying 1941, leaves the date ambiguous. The strangest and most confusing testimony comes from A. C. N. Nambiar, who was with the couple in Badgastein briefly in 1937, and was with them in Berlin during the war as second-in-command to Bose. In an answer to my question about the marriage, he wrote to me in 1978: 'I cannot state anything definite about the marriage of Bose referred to by you, since I came to know of it only a good while after the end of the last world war ... I can imagine the marriage having been a very informal one ...' ... So what are we left with? ... We know they had a close passionate relationship and that they had a child, Anita, born 29 November 1942, in Vienna. ... And we have Emilie Schenkl's testimony that they were married secretly in 1937. Whatever the precise dates, the most important thing is the relationship." Hayes 2011, পৃ. 15। Gordon 1990, পৃ. 344–345। Bose, Sarmila (২০০৫), "Love in the Time of War: Subhas Chandra Bose's Journeys to Nazi Germany (1941) and towards the Soviet Union (1945)", Economic and Political Weekly, 40 (3): 249–256, জেস্টোর 4416082 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Bose, Sugata (২০১১), His Majesty's Opponent: Subhas Chandra Bose and India's Struggle against Empire, Harvard University Press, আইএসবিএন 978-0-674-04754-9, সংগ্রহের তারিখ ২২ সেপ্টেম্বর ২০১৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gordon, Leonard A. (১৯৯০), Brothers against the Raj: a biography of Indian nationalists Sarat and Subhas Chandra Bose, Columbia University Press, আইএসবিএন 978-0-231-07442-1, সংগ্রহের তারিখ ১৭ নভেম্বর ২০১৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hayes, Romain (২০১১), Subhas Chandra Bose in Nazi Germany: Politics, Intelligence and Propaganda 1941-1943, Oxford University Press, আইএসবিএন 978-0-19-932739-3, সংগ্রহের তারিখ ২২ সেপ্টেম্বর ২০১৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pelinka, Anton (২০০৩), Democracy Indian Style: Subhas Chandra Bose and the Creation of India's Political Culture, Transaction Publishers, আইএসবিএন 978-1-4128-2154-4, সংগ্রহের তারিখ ১৭ নভেম্বর ২০১৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Santhanam, Kausalya (১ মার্চ ২০০১), Wearing the mantle with grace, The Hindu, ৩ ডিসেম্বর ২০১৩ তারিখে মূল থেকে আর্কাইভ করা, সংগ্রহের তারিখ ৩১ ডিসেম্বর ২০১৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মোজাফফর আহমদ (বীর বিক্রম)

মোজাফফর আহমেদ (জন্ম: অজানা - মৃত্যু: ১৩ ডিসেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। মোজাফফর আহমদের জন্ম নোয়াখালী জেলার সোনাইমুড়ি উপজেলার সোনাপুর ইউনিয়নের পশ্চিম চাঁদপুর গ্রামে। তার বাবার নাম অলি মিয়া এবং মায়ের নাম হাবিয়া খাতুন। তার স্ত্রী রাশিদা বেগম। তার এক ছেলে ও এক মেয়ে। ইপিআরে চাকরি করতেন মোজাফফর আহমদ। ১৯৭১ সালে কর্মরত ছিলেন রাজশাহী ইপিআর সেক্টরের অধীনে। মুক্তিযুদ্ধ শুরু হলে যুদ্ধে যোগ দেন তিনি। প্রতিরোধযুদ্ধ শেষে যুদ্ধ করেন ৭ নম্বর সেক্টরের লালগোলা সাব-সেক্টরে। বিভিন্ন স্থানে যুদ্ধে অসীম সাহস ও বীরত্ব প্রদর্শন করেন তিনি। ১৯৭১ সালের ১৩ ডিসেম্বর চাঁপাইনবাবগঞ্জ জেলার অন্তর্গত হরিপুর পাকিস্তান সেনাবাহিনীর শক্ত প্রতিরক্ষা অবস্থান ছিলো। মুক্তিযুদ্ধের চূড়ান্ত পর্যায়ে চাঁপাইনবাবগঞ্জে বাংলাদেশে-ভারত সীমান্তবর্তী অনেক এলাকা মুক্তিবাহিনীর দখলে এলেও হরিপুর থেকে যায় পাকিস্তানি বাহিনীর দখলে। ডিসেম্বরের প্রথম সপ্তাহে পাকিস্তান সেনাবাহিনী হরিপুরে তাদের শক্তি বৃদ্ধি করে। সেদিন ভোররাতে মুক্তিযোদ্ধাদের কয়েকটি দল একযোগে পাকিস্তান সেনাবাহিনীর অবস্থানে আক্রমণ চালায়। রাতের অন্ধকারে মুক্তিযোদ্ধারা একযোগে আক্রমণ চালালেন পাকিস্তান সেনাবাহিনীর প্রতিরক্ষা অবস্থানে। মুক্তিযোদ্ধারা কয়েকটি দলে বিভক্ত ছিলেন। একটি দলে ছিলেন মোজাফফর আহমদ। পাকিস্তান সেনাবাহিনীর অবস্থানের একদম কাছে গিয়ে সাহস আর বীরত্বের সঙ্গে যুদ্ধ করেন মোজাফফর আহমদ। হঠাৎ গুলিবিদ্ধ হন তিনি। পাকিস্তানি সেনাদের অস্ত্রের কয়েকটি গুলি এসে লাগল তার শরীরে। সেখানেই তিনি মারা যান। মুক্তিযোদ্ধারা সেখানে আক্রমণ চালালে পাকিস্তানি বাহিনী প্রথমে তীব্র প্রতিরোধ গড়ে তোলে। তাদের ঘাঁটি ছিল বেশ সুরক্ষিত। মুক্তিযোদ্ধারা, বিশেষত মোজাফফর আহমদের দল পাকিস্তানি সেনাদের তীব্র গোলাগুলি উপেক্ষা করে সাহসের সঙ্গে সামনে এগিয়ে যান। তাদের সাহস দেখে মুক্তিযোদ্ধার অন্যান্য দলও অনুপ্রাণিত হয়। তারা পাকিস্তানি বাহিনীর বিরুদ্ধে প্রাণপণ যুদ্ধ করতে থাকেন। তুমুল যুদ্ধ চলতে থাকে। মুক্তিযোদ্ধারা যখন বিজয়ের দ্বারপ্রান্তে, এমন সময় মোজাফফর আহমদ পাকিস্তানি সেনাদের গুলিতে শহীদ হন। কয়েক ঘণ্টা যুদ্ধের পর পাকিস্তান সেনাবাহিনী হরিপুর থেকে পালিয়ে যায়। এ যুদ্ধে পাকিস্তানি বাহিনীর ব্যাপক ক্ষয়ক্ষতি হয়। অনেক হতাহত হয়। মুক্তিযোদ্ধাদের পক্ষে মোজাফফর আহমদসহ চারজন শহীদ ও কয়েকজন আহত হন। যুদ্ধ শেষে মুক্তিযোদ্ধারা সহযোদ্ধাদের মরদেহ উদ্ধার করে সেখানেই সমাহিত করেন। বীর বিক্রম দৈনিক প্রথম আলো, "তোমাদের এ ঋণ শোধ হবে না" | তারিখ: ০৮-০২-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ২১৩। আইএসবিএন 9789843351449।  একাত্তরের বীর মুক্তিযোদ্ধা (দ্বিতীয় খন্ড)। ঢাকা: প্রথমা প্রকাশন। মার্চ ২০১৩। পৃষ্ঠা পৃ ১৩৪। আইএসবিএন 9789849025375।
উকিল মুন্সীর চিহ্ন ধরে

উকিল মুন্সীর চিহ্ন ধরে গীতিকবি, গায়ক ও সাধক উকিল মুন্সীর জীবনীগ্রন্থ। বইটি লিখেছেন গবেষক ও সাংবাদিক ওয়াহিদ সুজন। প্রকাশনা সংস্থা ঐতিহ্য থেকে বইটি ২০১৫ সালে মে মাসে প্রথম প্রকাশিত হয়, এবং পরে ২০১৬ সালের অমর একুশে গ্রন্থমেলায় প্রকাশিত হয়। বইটির ভূমিকা লিখেছেন ফরহাদ মজহার এবং প্রচ্ছদ করেছেন ধ্রুব এষ। ২০১২ সালে উকিল মুন্সীর বাড়িতে লেখক ও তার বন্ধুর ভ্রমণ অবলম্বনে বইটির সূত্রপাত। পরবর্তীতে তা শুধু ভ্রমণ কাহিনীই থাকেনি, এতে উঠে এসেছে উকিল মুন্সীকে নিয়ে ঐতিহাসিক তথ্য ও জনশ্রুতি। উকিল মুন্সীর জীবিত স্বজনদের পাশাপাশি কথা বলেছেন তার পীরের বংশধররা। আরো উঠে এসেছে হাওর অঞ্চলের ভূ-প্রকৃতি ও সংস্কৃতির সংক্ষিপ্ত বর্ণনা। বইটিকে লেখক তিনটি পর্বে বিভক্ত করেছেন। প্রথম ও দ্বিতীয় পর্বকে আবার তিন ভাগে ভাগ করেছেন। প্রথম পর্বের মূল শিরোনাম হল "ভ্রমি চিহ্ন ধরে"। এই পর্বের তিনটি ভাগ রয়েছে— "উকিল মুন্সীর চিহ্ন ধরে", "দক্ষিণ হাওয়ার দেশে" ও "উকিল মুন্সীর রসিকবন্ধু"। তিনটি লেখাই ভ্রমণ কাহিনীর মতো করে বর্ণিত। যার মাঝেই উঠে এসেছে উকিল মুন্সীর জীবনী, গানের ব্যাখ্যা, সাংস্কৃতিক ও ভূ-প্রাকৃতিক অনুসঙ্গ। দ্বিতীয় পর্বের শিরোনাম "কার্তিক ও নাইওর"। এর তিনটি ভাগ— "নেত্রকোণার জলধারা", "অনন্ত বিরহে উকিল মুন্সী", "উকিল ও কামালের নাইওর তর্ক"। প্রথম লেখার প্রসঙ্গ কোন সাংস্কৃতিক চর্চা ও পরিমণ্ডলে উকিল মুন্সী বেড়ে উঠেছেন। দ্বিতীয় লেখার বিষয় বাংলার ভাবচর্চায় কার্তিকের তাৎপর্য। শেষ লেখায় বিখ্যাত গান 'আষাঢ় মাইস্যা ভাসা পানি' প্রসঙ্গ এসেছে। কারো কারো মতে, গানটি লিখেছেন কামাল উদ্দিন বা কামাল পাশা। তা খণ্ডন করছেন লেখক। পাশাপাশি বাংলা গানের ভাব ও সুরের মিল নিয়ে আলোচনা এসেছে। শেষ পর্বের নাম "ছাপা অক্ষরে উকিল মুন্সী"। এ পর্বে রয়েছে দুটি লেখা— "আর কতকাল বিদেশ রবে উকিল" ও "মধ্যাহ্নের উকিল মুন্সী"। প্রথম লেখাটি মাহবুব কবিরের উকিল মুন্সীর গান বইয়ের আলোচনা এবং দ্বিতীয়টি হুমায়ূন আহমেদের মধ্যাহ্ন উপন্যাসের আলোচনা। সাপ্তাহিক পত্রিকা সাম্প্রতিক দেশকাল এ তানিয়া রহমান বইটির গল্প বলার ঢঙের প্রশংসা করেছেন। তিনি বলেন, "উকিল মুন্সীর বিচ্ছেদী গানের সঙ্গে যারা পরিচিত, তাদের জন্য তো অবশ্যই, যারা বাংলার নানা রকম ভাবের গান শুনতে চান, বুঝতে চান, তাদের জন্যও এই বইটি গুরুত্বপূর্ণ ভূমিকা রাখবে।" উকিল মুন্সী "উকিল মুন্সীর জীবন ও কাজ নিয়ে ওয়াহিদ সুজনের বই"। বাংলানিউজটোয়েন্টিফোর.কম। ১৪ জুন ২০১৫। সংগ্রহের তারিখ ২৬ ফেব্রুয়ারি ২০১৭।  "'উকিল মুন্সীর চিহ্ন ধরে' প্রকাশিত"। দ্য রিপোর্ট। ১ জুন ২০১৫। সংগ্রহের তারিখ ২৬ ফেব্রুয়ারি ২০১৭।  "বইমেলার নতুন বই"। দৈনিক প্রথম আলো। ২৬ ফেব্রুয়ারি ২০১৬। সংগ্রহের তারিখ ২৬ ফেব্রুয়ারি ২০১৭। [স্থায়ীভাবে অকার্যকর সংযোগ] "বই পরিচিতি : 'উকিল মুন্সীর চিহ্ন ধরে'"। সংস্কৃতি ডটকম। ১ জুন ২০১৫। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৭।  রহমান, তানিয়া (২৫ ফেব্রুয়ারি ২০১৬)। "চিহ্ন ধরে খুঁজে ফেরার গল্প"। সাম্প্রতিক দেশকাল। ১৪ মে ২০১৭ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৭।  লেখকের ব্যক্তিগত ব্লগ
চুপি চুপি আসে

চুপি চুপি আসে হল একটি বাংলা সাদাকালো রহস্য চলচ্চিত্র যা ১৯৬০ সালে প্রেমেন্দ্র মিত্রের পরিচালনায় প্রকাশিত হয়। সংগীত পরিচালক ছিলেন নচিকেতা ঘোষ এবং মুখ্য গানটির কণ্ঠশিল্পী হলেন গীতশ্রী সন্ধ্যা মুখোপাধ্যায়। অরোরা ফিল্ম কর্পোরেশনের ব্যানারে নির্মিত এই চলচ্চিত্রটি বাংলা রহস্য চলচ্চিত্রের ইতিহাসে একটি মাইলফলক। চুপি চুপি আসে সিনেমাটি আদতে আগাথা ক্রিস্টির লেখা বিখ্যাত গোয়েন্দা কাহিনী থ্রি ব্লাইন্ড মাইস (নাট্যরূপ 'মাউসট্র্যাপ') এর ছায়ায় গড়ে উঠেছে। মূল গল্পের ডিটেকটিভ সার্জেন্ট ট্রটারের ভূমিকায় এ ছবিতে ছিলেন তরুণ কুমার। কলকাতার গিরি মাঝি লেনের ভয়ানক হত্যাকাণ্ডের পরে পুলিশ সন্দেহ করে খুনি হানা দিতে পারে একটি হোটেলে পরবর্তী খুনের উদ্দেশ্যে। কারণ খুনির পকেট থেকে পড়ে গিয়েছিল একটি হ্যান্ডবিল। সেই হ্যান্ডবিলটি একটি সদ্য চালু হওয়া হোটেল কল্যাণেশ্বরী স্বাস্থ্যনিবাসের। ইতিমধ্যে দেখা যায় দুই বন্ধু কণিকা ওরফে কণা ও প্রবীর চালু করেছে বরাকরের কাছে কল্যাণেশ্বরী স্বাস্থ্যনিবাস, যেখানে প্রবল বর্ষণের ভেতরেও কিছু মানুষ এসেছেন ঘুরতে যাদের চালচলন রহস্যজনক। ডাক্তার বাজপেয়ী, অসুস্থ ও বৃদ্ধ বেণীবাবু, মেজাজী মহিলা মিস ধর, তরুণ মধুসূদন দত্ত, রসিক রাধেশ্যাম বীরস্বামী আলাদা আলাদা ঘরে থাকা শুরু করেন। অতিথিদের কয়েকজনের কোনো গুপ্ত অতীত রয়েছে যা একটি অনাথ আশ্রম সংক্রান্ত। আর প্রত্যেকেই তাদের আসল নাম গোপন করে আছেন। ইতিমধ্যে প্রবল বর্ষণে এলাকাটি জলমগ্ন হয়ে পড়ে এবং বাইরের জগতের সংগে সমস্ত রকম যোগাযোগ বিচ্ছিন্ন হয়ে যায়। সরকারি গোয়েন্দা ইনস্পেকটর ঘোষাল বন্যার জল অতিক্রম করে কোনোরকমে একটি ভেলায় চড়ে সেই হোটেলে আসেন যেখানে অবিলম্বেই কোনো হত্যাকাণ্ড ঘটবে এমন কিছু জানতে পেরে। তারপর রাত্রে কোনো অজানা ব্যক্তি সেই ভেলাটিকেও ছেড়ে দেয়। কেউ সেখান থেকে বাইরে যেতে পারছেন না বা আসতেও পারছেন না এমন পরিস্থিতিতে প্রথম খুনের ঘটনাটি ঘটে যায়। মিস ধরকে নিজের ঘরে মৃত অবস্থায় আবিষ্কার করেন বাকি অতিথিরা। দ্বিতীয় খুনের চেষ্টার মুহুর্তে ধরা পড়ে আসল অপরাধী। ছবি বিশ্বাস - বেণীবাবু জহর গাঙ্গুলি - রাধেশ্যাম বীরস্বামী তরুণ কুমার - ইনস্পেকটর ঘোষাল রবীন মজুমদার - প্রবীর লাহিড়ী তপতী ঘোষ - কণিকা/কণা/করুণা সুষমা ঘোষাল ধীরাজ দাস প্রবীর কুমার দাস সমর কুমার আশা দেবী নমিতা দেবী Premankur Biswas (২৫ আগস্ট ২০১৩)। "The Detective Returns"। ইন্ডিয়ান এক্সপ্রেস। সংগ্রহের তারিখ ২৬ ফেব্রুয়ারি ২০১৭।  "Chupi Chupi Ashey(1960)"। IMDb। সংগ্রহের তারিখ ২৬ ফেব্রুয়ারি ২০১৭।  প্রবীরেন্দ্র চট্টোপাধ্যায়। Byte বিলাস। কলকাতা: সৃষ্টিসুখ প্রকাশন। পৃষ্ঠা ১০৩।
নওয়াব আলী

নওয়াব আলী একজন বাংলাদেশী চিকিৎসক এবং শিক্ষায়তনিক ব্যক্তি ছিলেন। তিনি পূর্ব পাকিস্তান প্রাদেশিক পরিষদের নির্বাচিত সদস্য ছিলেন। তিনি ঢাকা মেডিকেল কলেজের প্রথম বাংলাদেশি অধ্যক্ষ ছিলেন। নওয়াব আলী ১৯০২ সালে তৎকালীন অবিভক্ত ভারতের (বর্তমানে বাংলাদেশে) চাঁদপুর জেলার মতলব উত্তর উপজেলায় জন্মগ্রহণ করেন। নওয়াব আলী মুন্সীগঞ্জ উচ্চ বিদ্যালয় থেকে প্রবেশিকা এবং ঢাকা কলেজ থেকে এইচএসসি পাস করেন। ১৯২৭ সালে তিনি কলকাতা মেডিকেল কলেজ থেকে এমবিবিএস পাস করেন। ১৯৪৪ সালে তিনি এমআরসিপি লাভ করেন। ১৯৫৮ সালে তিনি এফআরসিপি পান। তিনি মেডিসিনের একজন প্রখ্যাত অধ্যাপক ছিলেন। তিনি ঢাকা মেডিকেল কলেজের মেডিসিন বিভাগের প্রধান ছিলেন, এবং একই সাথে তিনি কলেজটির অধ্যক্ষ হিসেবে দায়িত্ব পালন করেন। তিনি এই প্রতিষ্ঠানের প্রথম বাংলাদেশী (তৎকালীন পূর্ব পাকিস্তান) অধ্যক্ষ ছিলেন। তিনি ঢাকা বিশ্ববিদ্যালয়ের মেডিসিন অনুষদের ডিনও ছিলেন। তিনি তৎকালীন অল পাকিস্তান মেডিকেল অ্যাসোসিয়েশনের সভাপতি ছিলেন। তিনি আইসিডিডিআরবি-এর অধীনে মতলবে একটি উদরাময় হাসপাতাল প্রতিষ্ঠা করেন। তিনি ১৯৬২ সালে পূর্ব পাকিস্তানের আইনসভার সদস্য হিসেবে নির্বাচিত হন। নওয়াব আলী ১৯৭৭ সালের ৪ আগস্ট ঢাকায় মৃত্যুবরণ করেন। ২০০৩ সালে জাতীয় সংসদ তাঁকে নিয়ে একটি শোক প্রস্তাব পাস করে এবং ২০০৫ সালে বাংলাদেশ ডাক বিভাগ তার সম্মানে একটি স্মারক ডাকটিকিট জারি করে। "Dr Nawab Ali's anniversary of death today" [আজ ডাঃ নওয়াব আলীর মৃত্যুবার্ষিকী]। দ্য ডেইলি স্টার (ইংরেজি ভাষায়)। ৪ আগস্ট ২০১৭। সংগ্রহের তারিখ ৭ আগস্ট ২০২০।  "ছেংগাচরের কৃতি সন্তান ডা. নওয়াব আলী"। paurainfo.gov.bd। ১২ ফেব্রুয়ারি ২০০৩। [স্থায়ীভাবে অকার্যকর সংযোগ] "Dr. Nawab Ali memorial postal stamp released" [ডাঃ নওয়াব আলী স্মারক ডাকটিকিট প্রকাশ]। bdnews24.com (ইংরেজি ভাষায়)। সংগ্রহের তারিখ ৭ আগস্ট ২০২০।  "মতলবের উজ্জ্বল নক্ষত্র ছিলেন ডাঃ নওয়াব আলী"। newsvob.com। ১৮ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০২০।
যাদব চন্দ্র চক্রবর্তী

যাদব চন্দ্র চক্রবর্তী ভারতীয় উপমহাদেশের বিশিষ্ট গণিতবিদ। ব্রিটিশ সরকার তাঁকে “গণিত সম্রাট” উপাধি দিয়েছিল। চক্রবর্তী ১৮৫৫ সালে সিরাজগঞ্জ শহরের ধানবান্ধি মহল্লায় জন্মগ্রহণ করেন। তার পিতা কৃষ্ণ চন্দ্র চক্রবর্তী ও মাতা দুর্গা সুন্দরী। তার বাবা পেশায় ছিলেন একজন পুরোহিত। তার আর্থিক অবস্থা খুব ভালো ছিল না এবং চক্রবর্তী বাল্যকালে বাবাকে হারান। নিজ গ্রামের বিদ্যালয়েই তিনি শিক্ষাজীবন শুরু করেন। কলকাতার প্রেসিডেন্সি কলেজ থেকে তিনি গণিতে এম.এ. করেন। কর্মজীবনের শুরুতে তিনি কলকাতা সিটি কলেজে অধ্যাপনা শুরু করেন। পরবর্তীতে আলীগড় বিশ্ববিদ্যালয়ে পাটিগণিতের অধ্যাপক হিসেবে যোগ দেন। এখানে অধ্যাপনা কালে ১৮৯০ সালে ইংরেজিতে পাটিগণিতের একটি বইটি প্রকাশ করেন, যা অল্প সময়ের মাঝেই বাংলা, উর্দু, হিন্দি, অসমীয়া, মায়াবী, নেপালী প্রভৃতি ভাষায় অনূদিত হয়। পরে তাম্রলিপি প্রকাশনী যা পুনঃপ্রকাশ করে। ১৯১২ সালে তিনি বীজগণিতের একটি বই প্রকাশ করেন। এটিও অনেক জনপ্রিয় হয়। ১৯১৬ সালে তিনি আলীগড় বিশ্ববিদ্যালয় থেকে অবসর গ্রহণ করেন। অবসর গ্রহণের পর তিনি সিরাজগঞ্জে ফিরে আসেন। সিরাজগঞ্জ শহরে তার পূর্বে তৈরিকৃত নিজ বাড়িতে বসবাস শুরু করেন। ১৯২০ সালের ২৬ নভেম্বর তিনি কলকাতার নিজ বাসভবনে মৃত্যুবরণ করেন। "বাংলার"গণিত সম্রাট"যাদব চন্দ্র চক্রবর্তী"। ৪ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৭।  "গণিত সম্রাট যাদব চক্রবর্তী"। ২১ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৭।  https://www.rokomari.com/book/32179/patigonit
জেস জোনাসেন

জেসিকা লুইস জোনাসেন (ইংরেজি: Jess Jonassen; জন্ম: ৫ নভেম্বর, ১৯৯২) কুইন্সল্যান্ডের এমার‌্যাল্ড এলাকায় জন্মগ্রহণকারী প্রথিতযশা অস্ট্রেলীয় প্রমিলা ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। ঘরোয়া ক্রিকেটে কুইন্সল্যান্ড ফায়ারের পক্ষে খেলে থাকেন জেস জোনাসেন। দলে তিনি মূলতঃ অল-রাউন্ডার। বামহাতে অর্থোডক্স স্পিন বোলিং করে থাকেন তিনি। ২০১২ ও ২০১৪ সালের মহিলা বিশ্ব টুয়েন্টি২০ প্রতিযোগিতার শিরোপা বিজয়ী অস্ট্রেলিয়া দলের পক্ষে খেলেন। এছাড়াও ২০১৬ সালে তার দল রানার-আপ হয়েছিল। জুন, ২০১৫ সালে সফরকারী অস্ট্রেলিয়া দলের অন্যতম সদস্যরূপে ইংল্যান্ড সফরে যান ও মহিলাদের অ্যাশেজ সিরিজে অংশ নেন। অভিষেক টেস্টের উভয় ইনিংসে তিনি যথাক্রমে ৯৯ ও ৫৪ রান তুলেন। তার এ সংগ্রহটি মহিলাদের টেস্ট অভিষেকে যে-কোন খেলোয়াড়ের তৃতীয় সর্বোচ্চ সংগ্রহ। "Jess Jonassen"। ESPNCricinfo। সংগ্রহের তারিখ ৩০ জানুয়ারি ২০১৪।  "Women's Ashes: Australia include three potential Test debututants"। BBC। ১ জুন ২০১৫। সংগ্রহের তারিখ ৩ জুন ২০১৫।  Mehta, Kalika (১২ আগস্ট ২০১৫)। "Australia take control with Megan Schutt claiming four wickets and Jess Jonassen out for 99 on day two of the Women's Test"। Daily Mail। সংগ্রহের তারিখ ১৩ আগস্ট ২০১৫।  Ehantharajah, Vithushan (১৪ আগস্ট ২০১৫)। "Perry six-for helps blow away England"। ESPNcricinfo। সংগ্রহের তারিখ ১৪ আগস্ট ২০১৫।  "Most runs in debut match"। ESPNcricinfo। সংগ্রহের তারিখ ১৪ আগস্ট ২০১৫।  জোডাই ফিল্ডস ২০১৪-১৬ আইসিসি মহিলা চ্যাম্পিয়নশীপ ২০১৬-১৭ অস্ট্রেলিয়া মহিলা ক্রিকেট দলের শ্রীলঙ্কা সফর Jessica Jonassen at southernstars.org.au ইএসপিএনক্রিকইনফোতে জেস জোনাসেন (ইংরেজি)
দিওয়ার (২০০৪-এর চলচ্চিত্র)

দিওয়ার (লেটস ব্রিং আওয়ার হিরোস হোম) ২০০৪ সালে বলিউডে নির্মিত যুদ্ধ সংক্রান্ত চলচ্চিত্র। ছবিটির পরিচালক মিলন লুথারিয়া এবং প্রযোজক গৌরাঙ্গ দোসী। সিনেমাটি বিখ্যাত হলিউড চলচ্চিত্র দ্যা গ্রেট এসকেপে'র (১৯৬৩) প্রভাবে নির্মিত এমনটা মনে করা হয়। দিওয়ার বলিউড বক্স অফিসে মাঝারি ধরনের সাড়া ফেলে। অমিতাভ বচ্চন - মেজর রনবীর কাউল অক্ষয় খান্না - গৌরব সঞ্জয় দত্ত - খান কে কে মেনন - সোহেল (জেলার) পীযুষ মিশ্র - কুরেশি অমৃতা রাও - রাধিকা রঘুবীর যাদব - জাট্টা তনুজা - রনবীর কাউলের স্ত্রী ভারত-পাকিস্তান যুদ্ধ ১৯৭১ এ অংশগ্রহণ করেছিলেন মেজর রনবীর কাউল। তিনি ও তার সাথী আরো কয়েকজন সৈনিক কেউই আর ফিরে আসেননি। রনবীরের পুত্র গৌরব (অক্ষয় খান্না) পিতাকে ছাড়াই মানুষ হয়। তার ধারণা বাবা আর কোনোদিনই ফিরবেননা। কিন্তু রনবীরের স্ত্রী'র বিশ্বাস তার স্বামী বেঁচে আছে যদি এ বিষয়ে ভারত সরকারের উচ্চপদস্থ সেনা প্রধানেরা কিছু সাহায্য করতে অপারগ। অন্যদিকে দেখা যায় পাকিস্তানের একটি জেলে রনবীর ও তার সহবন্দীরা বেঁচে আছেন ও অমানুষিক অত্যাচারের স্বীকার হচ্ছেন কয়েক দশক ধরে, যদিও তারা প্রতিমুহুর্তে পালিয়ে যাওয়ার চেষ্টা করেন। আই এস আই প্রধান ইজাজ চায় রনবীর সহ ভারতীয় বন্দীদের কোনো না কোনো অজুহাতে হত্যা করতে। সে তখন আরো অত্যাচারী জেলার সোহেল মিঁয়ার হেফাজতে পাঠায় সকলকে। একদিন অনন্ত নামক এক ভারতীয় বন্দী হেফাজত থেকে পালিয়ে যায় ও মৃত্যুর আগে করাচীতে বসবাসরত এক হিন্দু ব্যক্তি জবারের হাতে তুলে দেয় একটি চিঠি। এই চিঠি ভারতে পৌছালে রনবীর ও অন্যান্যদের পরিবার নিশ্চিত হয় যে নিখোঁজ সেনারা বেঁচে রয়েছেন। গৌরব গোপনে পাকিস্তানে রওনা দেয়। বহু বাধাবিঘ্ন পেরিয়ে আশ্রয় পায় জবারের বাড়িতে। তার সাথে জবার কন্যা রাধিকার প্রেমপূর্ন সম্পর্ক গড়ে ওঠে। হঠাৎ সোহেল মিঁয়ার জেল থেকে পলাতক কয়েদি খানের সাথে মোলাকাত হয়। খান ও গৌরব আই এস আই সদর দপ্তর থেকে জেলের ম্যাপ চুরি করে ছদ্মবেশে, এসময় ইজাজ তাদের ধরতে চেষ্টা করলে সে খানে'র হাতে মারা পড়ে। জেলের ম্যাপ অনুযায়ী জানা যায় যে জেলের তলদেশ দিয়ে কিছুটা সুড়ঙ্গ খুঁড়লেই জলের খালি পাইপ দিয়ে বাইরে আসা যায়। এসংবাদ জেলে নিয়ে যাওয়ার উদ্দেশ্যে খান স্বেচ্ছায় ধরা দেয় এবং সকলে মিলে সুড়ঙ্গপথ খুড়ে পালাবার চেষ্টা করে। এইসময় মাইন ফেটে এক বন্দী জাট্টা মারা যায়। পালাবার মুহুর্তে সোহেল তাদের তাড়া করে ও মরুভূমি সীমান্ত এলাকায় তুমুল যুদ্ধ হয়। খানের সাহায্যে রনবীর, গৌরব ও বাকিরা পালাতে সক্ষম হলেও খান মারা যায়। সোহেলকে হত্যা করেন মেজর রনবীর। আলি আলি - কৃষ্ণা বেউরা ও শ্রদ্ধা পণ্ডিত চলিয়ে ভে চলিয়ে - উদিত নারায়ণ ও রুপ কুমার রাঠোর মারহাবা মারহাবা - সোনু নিগম তোড়েংগে দিওয়ার হাম - উদিত নারায়ন Mark Kermode (২৭ জুন ২০০৪)। "Deewaar"। Theguardian। সংগ্রহের তারিখ ২৭ ফেব্রুয়ারি ২০১৭।  "DEEWAAR (2004)"। rottentomatoes.com। ২৯ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০১৭।
শানতুং

শানতুং (চীনা: 山东 ফিনিন Shāndōng) গণপ্রজাতন্ত্রী চীনের একটি উপকূলীয় প্রদেশ। এটি পূর্ব চীন অঞ্চলের অন্তর্ভুক্ত। চীনা সভ্যতার শুরু থেকেই চীনের ইতিহাসে, বিশেষ করে পীত নদীর ভাটি অঞ্চলে, শানতুং প্রধান একটি ভূমিকা পালন করেছে। এটি তাওবাদ, বৌদ্ধধর্ম ও কনুফুসিয়াসবাদের গুরুত্বপূর্ণ সাংস্কৃতিক ও ধার্মিক কেন্দ্রস্থল হিসেবে পরিচিত। শানতুঙের থাই পর্বত তাওবাদের সবচেয়ে সম্মানিত পর্বত এবং বিশ্বের সবচেয়ে পুরনো যেসমস্ত ধর্মকেন্দ্রগুলিতে আজ পর্যন্ত অবিরতভাবে ধর্মচর্চা হয়ে আসছে, তাদের মধ্যে একটি। প্রাদেশিক রাজধানী চিনান শহরের দক্ষিণে যে বৌদ্ধ মন্দিরগুলি আছে সেগুলি একসময় চীনের সর্বপ্রধান বৌদ্ধধর্মচর্চার স্থল ছিল। এই প্রদেশের ছুফু শহরেই কনফুসিয়াসের জন্ম হয়, এবং পরে এটি কনফুসিয়াসবাদের কেন্দ্র হিসেবে প্রতিষ্ঠিত হয়। শানতুং প্রদেশটি ঐতিহাসিকভাবে এবং আধুনিককালেও উত্তর-দক্ষিণ ও পূর্ব-পশ্চিমে প্রসারিত বাণিজ্যপথগুলির সঙ্গমস্থলে অবস্থিত, যা প্রদেশটিকে একটি অর্থনৈতিক কেন্দ্র হিসেবে প্রতিষ্ঠা পেতে সাহায্য করেছে। ১৯শ শতকের শেষভাগে রাজনৈতিক অস্থিরতা ও অর্থনৈতিক মন্দাতে পতিত হওয়া এই প্রদেশটি বর্তমানে চীনের সবচেয়ে জনবহুল ও সমৃদ্ধ প্রদেশের একটি। এটি বর্তমানে চীনের ৩য় সর্বোচ্চ সম্পদশালী প্রদেশ, যার মোট অভ্যন্তরীণ উৎপাদন ৯৬৭ বিলিয়ন ডলার। এই ম্যান্ডারিন চীনা ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় ম্যান্ডারিন চীনা শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। "Doing Business in China - Survey"। Ministry Of Commerce - People's Republic Of China। সংগ্রহের তারিখ ৫ আগস্ট ২০১৩।  "Communiqué of the National Bureau of Statistics of People's Republic of China on Major Figures of the 2010 Population Census [1] (No. 2)"। National Bureau of Statistics of China। ২৯ এপ্রিল ২০১১। ২৭ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০১৩।  http://www.chinadaily.com.cn/business/2011-02/14/content_12004550.htm 《2013中国人类发展报告》 (পিডিএফ) (চীনা ভাষায়)। United Nations Development Programme China। ২০১৩। ২০১৪-০৬-১১ তারিখে মূল (PDF) থেকে আর্কাইভ করা। সংগ্রহের তারিখ ২০১৪-০১-০৫।
যুগান্তর দল

যুগান্তর দল ছিল একটি গুপ্ত বিপ্লববাদী সংস্থা। চরম পন্থার মাধ্যমে ইংরেজদের থেকে দেশের স্বাধীনতা অর্জন করাই ছিল এই সংগঠনের প্রধান লক্ষ্য। অনুশীলন সমিতির সাথে মতভেদের কারণে ১৯০৬ খ্রিস্টাব্দে 'যুগান্তর' এর জন্ম। এর নেতৃত্বে ছিলেন অরবিন্দ ঘোষ, বারীন্দ্রকুমার ঘোষ, উল্লাসকর দত্ত প্রমুখ। ক্ষুদিরাম বসু, প্রফুল্ল চাকী এই দলের সদস্য ছিলেন। অরবিন্দ ঘোষ (১৮৭২-১৯৫০) বারীন্দ্রকুমার ঘোষ সুবোধ চন্দ্র মল্লিক ক্ষুদিরাম বসু প্রফুল্ল চাকী মোহিতমোহন মৈত্র বাঘা যতীন ওরফে যতীন্দ্রনাথ মুখোপাধ্যায় (১৮৭৯-১৯১৫) অমরেন্দ্র চ্যাটার্জি‌ (১৮৮০-১৯৫৭) অম্বিকা চক্রবর্তী (১৮৯১-১৯৬২) অরুণ চন্দ্র গুহ (জন্ম ১৮৯২) বসন্তকুমার বিশ্বাস (১৮৯৫-১৯১৫) বিপিনবিহারী গঙ্গোপাধ্যায় (১৮৮৭-১৯৫৪) ভূপেন্দ্র কুমার দত্ত (১৮৯৪-১৯৭৯) সুশীল দাশগুপ্ত (১৯০৬-১৯৪৭) দীনেশচন্দ্র মজুমদার (১৯০৭-১৯৩৪) সত্যেন্দ্র নাথ ঘোষাল (১৯০৮ - ১৯৮০) গণেশ ঘোষ (জন্ম ১৯০০) যাদুগোপাল মুখোপাধ্যায় (১৮৬৬-১৯৮৬) জীবনলাল চট্টোপাধ্যায় (১৮৮৯-১৯৭০) যতীশ চন্দ্র ঘোষ (১৮৮৭-১৯৭০) নরেন্দ্র চন্দ্র ঘোষ (১৪ এপ্রিল, ১৯১২ - ৪ আগস্ট ১৯৯৪) কল্পনা দত্ত যোশী (১৯১৩-১৯৯৫) মনোরঞ্জন গুপ্ত (জন্ম ১৮৯০) প্রীতিলতা ওয়াদ্দেদার (১৯১১-১৯৩২) তারকনাথ দাস (১৮৮৪-১৯৫৮) তারকেশ্বর দস্তিদার পূর্ণচন্দ্র দাস (১৮৯৯-১৯৫৬) সন্তোষ কুমার মিত্র (১৯০১-১৯৩১) সত্যেন্দ্র চন্দ্র মিত্র (১৮৮৮-১৯৪২) বিনোদবিহারী চৌধুরী (১৯১১-২০১৩) শান্তি ঘোষ দাশ (জন্ম ১৯১৬) সুনীতি চৌধুরী ঘোষ (জন্ম ১৯১৭) সুরেন্দ্রমোহন ঘোষ ওরফে মধু ঘোষ (১৮৯৩-১৯৭৬) উপেন্দ্রনাথ বন্দ্যোপাধ্যায় (১৮৭৯-১৯৫০) উল্লাসকর দত্ত দেবব্রত বসু, পরবর্তীতে স্বামী প্রজ্ঞানন্দ সতীশচন্দ্র মুখোপাধ্যায় স্বামী প্রজ্ঞানানন্দ সরস্বতী
আবদুল করিম শাহ

আবদুল করিম শাহ (বাউল করিম শাহ নামে পরিচিত; [১০ জুলাই, ১৯২৯ – ১০ জুন, ২০১৪) ছিলেন একজন বাংলাদেশী বাউল গায়ক। তার বাবার কাছে লালন গীতি গাওয়ার হাতেখড়ি হয় এবং আমৃত্যু লালনের আদি গানের সাধনা করে গেছেন৷ শিল্পকলায় অবদানের জন্য ২০১১ সালে তিনি বাংলাদেশ সরকার প্রদত্ত সর্বোচ্চ বেসামরিক সম্মান একুশে পদকে ভূষিত হন। তিনিই প্রথম বাউল হিসেবে এই পদকে ভূষিত হন। করিম শাহ ১০ জুলাই, ১৯২৯ কুষ্টিয়ার মিরপুর উপজেলার অঞ্জনগাছি গ্রামে জন্মগ্রহণ করেন। তার পিতার নাম ঝুমুর আলী জোয়ার্দার। তিনিও একজন বাউলশিল্পী ছিলেন৷ মাত্র সাত বছর বয়সে বাবার কাছ থেকেই লালনের গানের চর্চা শুরু করেন৷ তিনি যুক্তরাষ্ট্র, ফ্রান্স, লন্ডন, ভারতসহ অনেক দেশে গান করেছিলেন৷ দীর্ঘদিন ধরে শ্বাসকষ্টে ভুগা বাউল করিম শাহ ২০১৪ সালের ১৯ এপ্রিল শ্বাসকষ্ট নিয়ে কুষ্টিয়া জেনারেল হাসপাতালে ভর্তি হন। সেখান থেকে ৩১ মে উন্নত চিকিৎসার জন্য তাকে ঢাকা মেডিকেল কলেজ হাসপাতালে ভর্তি করা হয়। ৭ জুন হাসপাতাল থেকে বাড়ি ফিরে যান। ১০ জুন, ২০১৪ সকালে তিনি নিজ বাড়িতে মৃত্যুবরণ করেন। জানাজা শেষে তাকে জানাজা কুষ্টিয়া জেলার মিরপুর উপজেলার কামারপাড়া গ্রামে দাফন করা হয়। শিল্পকলায় অবদানের জন্য একুশে পদক - ২০১১ লালন "Baul Abdul Karim Shah passes away"। দ্য ডেইলি স্টার। ১০ জুন ২০১৪। সংগ্রহের তারিখ ২৬ ফেব্রুয়ারি ২০১৭।  "বাউল করিম শাহ আর নেই"। দৈনিক প্রথম আলো। ১১ জুন ২০১৪। সংগ্রহের তারিখ ২৬ ফেব্রুয়ারি ২০১৭।  "Ekushey Padak goes to 13"। দ্য ডেইলি স্টার। ১৫ ফেব্রুয়ারি ২০১১। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৭।  "বাউল করিম শাহ আর নেই"। বাংলানিউজটোয়েন্টিফোর.কম। জুন ১০, ২০১৪। ২৩ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৭।  "বাউল করিম শাহ আর নেই"। দ্য রিপোর্ট। জুন ১০, ২০১৪। সংগ্রহের তারিখ ২৬ ফেব্রুয়ারি ২০১৭।  "একুশে পদক ঘোষণা"। দৈনিক প্রথম আলো। ২০১১-০২-১৪। ২০১৬-০২-১৮ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৭।
সরফভাটা ইউনিয়ন

সরফভাটা বাংলাদেশের চট্টগ্রাম জেলার রাঙ্গুনিয়া উপজেলার অন্তর্গত ৮ নং সরফভাটা ইউনিয়ন। সরফভাটা ইউনিয়নের আয়তন ৬৪২৯ একর (২৬.০২ বর্গ কিলোমিটার)। ২০১১ সালের পরিসংখ্যান অনুযায়ী সরফভাটা ইউনিয়নের লোকসংখ্যা ৫৫,৪৮৬ জন। এর মধ্যে পুরুষ ২৭,৫৪২ জন এবং মহিলা ২৭,৯৪৪ জন। রাঙ্গুনিয়া উপজেলার দক্ষিণাংশে সরফভাটা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ২ কিলোমিটার। সরফভাটা দুই ভাগে বিভক্ত একটি সরফভাটা, দ্বিতীয়টি জঙ্গল সরফভাটা,এই ইউনিয়নের পূর্বে শিলক ইউনিয়ন ও পদুয়া ইউনিয়ন; সরফভাটার প্রবেশ মুখ গোডাউন ব্রিজের উত্তরে গোডাউন বাজার, কাপ্তাই রোডের উত্তরে কাদেরনগর সরফভাটার অন্তর্ভুক্ত, কাপ্তাইরোড সংলগ্ন গোডাউনে কর্ণফুলী নদী রয়েছে এ ছাড়া সরফভাটা গোডাউন রাঙ্গুনিয়া পৌরসভার; অন্তর্ভুক্ত, পশ্চিমে কর্ণফুলী নদী ও বেতাগী ইউনিয়ন, ২য় মৌজা জঙ্গল সরফভাটার পশ্চিমে বোয়ালখালী উপজেলার শ্রীপুর খরণদ্বীপ ইউনিয়ন ও আমুচিয়া ইউনিয়ন এবং দক্ষিণে বোয়ালখালী উপজেলার আহলা করলডেঙ্গা ইউনিয়ন অবস্থিত। সরফভাটা ইউনিয়ন রাঙ্গুনিয়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম দক্ষিণ রাঙ্গুনিয়া থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এটি সরফভাটা ও জঙ্গল সরফভাটা এ ২টি মৌজায় বিভক্ত। ওয়ার্ডভিত্তিক এ ইউনিয়নের গ্রামগুলো হল: